Joseph Coutts

**Joseph Coutts** (født 1945) er en pakistansk geistlig og emeritert katolsk erkebiskop av Karachi i Pakistan.

Coutts behersker en rekke språk: engelsk, italiensk, tysk, fransk, urdu, punjabi og sindhi. 
## Liv og virke
### Bakgrunn
Joseph Coutts er av goanesisk bakgrunn. Hans far Pedro Jose Couto var fra landsbyen Aldona i North Goa, og familiens hjem var i Ucassaim. Anil Joseph Thomas Couto, erkebiskop av Delhi, er hans søskenbarn. 

### Prest
Joseph Coutts studerte ved *Christ the King Seminary* i Karachi og ble presteviet for bispedømmet Lahore den 9. januar 1971 i Lahore. Etter videre studier i Roma ble han professor i filosofi ved *Christ the King Regional Seminary* i Karachi, senere rektor ved *St. Mary's Minor Seminary* i Lahore, og generalvikar.
### Koadjutorbiskop av Hyderabad i Pakistan
Pave Johannes Paul II utnevnte ham til koadjutorbiskop av bispedømmet Hyderabad i Pakistan den 5. mai 1988. Han ble ordinert til biskop den 16. september 1988 av biskopen av Hyderabad, Bonaventure Patrick Paul O.F.M.; medkonsekratorer var Armando Trindade, biskop av Lahore, og erkebiskop Emanuele Gerada, apostolisk nuntius til Pakistan. 
### Biskop av Hyderabad i Pakistan
Med Bonaventure Patrick Pauls fratredelse den 1. september 1990, etterfulgte han ham som biskop av Hyderabad.
### Biskop av Faisalabad
Den 27. juni 1998 utnevnte pave Johannes Paul II til biskop av Faisalabad. 
### Erkebiskop av Karachi
Den 25. januar 2012 ble han utnevnt av pave Benedikt XVI utnevnt til erkebiskop av Karachi. Der skulle han etterfølge erkebiskop Evarist Pinto.

I påvente av at han skulle vende tilbake til byen der han hadde studert og undervist, understreket han utfordringene fra byens flyktningdrevne befolkningseksplosjon og «de "sporadiske utbruddene av vold og terrorisme» som hadde blitt en del av livet i Karachi.

Både i Faisalabad og Karachi drev han kampanje mot Pakistans blasfemilov, som han mener er for lett å manipulere for personlige angrep eller for å målrette religiøse minoriteter for uvesentlige eller påståtte lovbrudd.[9][10] I Karachi etablerte han flere forbindelser for interreligiøs dialog mellom muslimer og katolikker, med sikte på både aksept av befolkningen generelt og økt forståelse fra politiske og religiøse lederes side.

### Kardinal
På pinsedag 20. mai 2018, etter den offentlige bønn *[[Regina caeli]]*, kunngjorde pave Frans et konsistorium for kreasjonen av nye kardinaler den 28. juni 2018, og utnevnte Joseph Coutts til en av 14 kandidater for dette. I dette konsistoriet aksepterte han ham som kardinalprest i *[[San Bonaventura da Bagnoregio]]*. 

Den 11. februar 2021 innvilget pave Frans hans avskjed fra embetet som erkebiskop av Karachi av aldersgrunner. Han ble etterfulgt av Benny Mario Travas, til da biskop av Multan.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917
* Biskop Francesco Benedetto Cialeo (1901-1985) *1939
* Erkebiskop James Cornelius van Miltenburg (1909-1966) *1948
* Kardinal Joseph Marie Anthony Cordeiro (1918-1994) *1958
* Biskop Bonaventure Patrick Paul O.F.M. (1929-2007) *1971
* Kardinal *Joseph Coutts* (1945-) *1988 

## Referanser


## Eksterne lenker
*
*